GiliGold/VAD_KnessetCorpus huggingface dataset:
ערן יעקב: הבאנו צו שהפחית בצורה משמעותית את עלויות הבלו החל על הסולר המשמש לייצור חשמל וכרגע אנחנו כאן על מנת להאריך את תוקף ההטבה הזאת עד סוף השנה, עד ה-31 בדצמבר, ולאפשר לחברת חשמל או למי שמייצר חשמל ולאו דווקא חברת חשמל – כל מי שמייצר חשמל בכללים מתאימים לרשות החשמל ובהתאם לחוק – לקבל החזר משמעותי על הבלו שהוא משלם.
ערן יעקב: כשאני אומר החזר משמעותי, הכוונה היא ל-88 אחוזים.
ערן יעקב: זה מעמיד אותו בסך הכול על תשלום של 12 אחוזים מסך הבלו הקיים היום על סולר וזה כמובן מאפשר לצרכן בסופו של תהליך לקבל חשמל במחירים טובים יותר.
שי חרמש: במאה ה-17 היה פיזיקאי והוא אמר שאין חומר הולך לאיבוד ואין חומר נוצר מאין.
שי חרמש: מאיפה הכסף בא?
שי חרמש: מדובר בחמישה מיליון שקלים וזה סכום שאתם כתבתם ולא אני.
ערן יעקב: לא ויתרנו.
ערן יעקב: זאת העלות התיאורטית.
פניה קירשנבאום: זה רווח וירטואלי.
פניה קירשנבאום: הם לא היו אמורים להרוויח את זה.
פניה קירשנבאום: זה בא בגלל שהתחילו להשתמש בדלקים.
פניה קירשנבאום: לא בנו על הכסף הזה.
שי חרמש: בכל זאת כמה השפעה תקציבית קיימת?
שי חרמש: אפס?
שי חרמש: נוסחת אפס?
שי חרמש: אפס-אפס?
ערן יעקב: בעסקים כרגיל של חברת חשמל או מהמס שראינו בעסקים כרגיל של חברת חשמל, לכן השארנו את זה באחוז מסוים.
ערן יעקב: לא עשינו את זה פטור לגמרי.
ערן יעקב: כלומר, כדי לא לפגוע בהכנסות המדינה, בדיוק בגלל הסיבה שאתה מציין, גם אנחנו ראינו את זה לנגד עינינו ולכן השארנו שיעור מס זעום כדי לאפשר לנו את ההכנסה שהיא הכנסה עם משמעות של עסקים כרגיל, כך שלא נפגע בהכנסות שהיו צפויות ומתוכננות ל-2012.
שי חרמש: תשלום אפס.
ערן יעקב: זה לא בדיוק על האגורה אבל בסך הכול, כן.
ערן יעקב: המשמעות היא שהפגיעה, אם תהיה כזאת – לכאן ולכאן, כי יכולה להיות פגיעה אבל יכול להיות עודף – היא תהיה מינימאלית.
משה גפני: יש כאן מישהו מחברת חשמל?
משה גפני: מישהו רוצה לומר משהו?
דינה בירן: מדובר בהנחה חשובה שממתנת את עליית מחיר החשמל.
דינה בירן: בישיבה הקודמת שהתקיימה בחודש ינואר המלצנו להאריך את הצו ונקבע שיתקיים דיון נוסף בנושא והנה אנחנו עכשיו בדיון נוסף.
דינה בירן: כמויות הגז לא גדלו מאז אלא רק פחתו ולכן חייבים להמשיך בהנחה הזאת.
משה גפני: אני מבקש ליידע את חברי הוועדה.
משה גפני: אנחנו קיימנו דיון מדוע לא נותנים הנחות במחירי החשמל לקבוצות אוכלוסייה שמגיע להן, שהן שכבות חלשות וזה אפשרי מבחינת החוק כדי להגיע לאחוז וחצי מההכנסות של מכירת החשמל, של חברת החשמל.
משה גפני: בסוף המושב עבר חוק שמכניס את קבוצות האוכלוסייה כך שאפשר לתת להן הנחות.
משה גפני: אני ביקשתי מיושבת ראש הרשות לשירותים ציבוריים חשמל, אורית פרקש הכהן, ליידע את הצרכנים שהם רשאים להגיש בקשות כאשר מדובר באותן קבוצות אוכלוסייה.
משה גפני: היא הודיעה לי שבחשבונות החשמל שיישלחו לצרכנים בחודשים יוני-יולי תימסר הודעה לכל הצרכנים על כך שהם יכולים להגיש בקשות להנחה במחירי החשמל ואני מקווה שאכן כך יהיה.
משה גפני: אני גם לא כל כך מבין למה הביטוח הלאומי לא יכול להעביר את רשימת הנכים או רשימת האנשים שנמצאים בביטוח הלאומי והם ברשימה לפיה הם זכאים להנחה כך שיהיה אפשר לתת להם אותה מבלי לעבור את כל הפרוצדורה.
יואל חסון: כבר משנת 2007 הביטוח הלאומי מעביר לנו מדי חודש רשימה של כ-180 אלף זכאים.
יואל חסון: לצערנו כ-40 אלף הם לא לקוחות שלנו.
יואל חסון: אנחנו עשינו מאמצים לאתר אותם.
יואל חסון: בהתחלה היו לנו מאה אלף שלא הצלחנו לאתר, שלחנו ביוזמתנו מכתבים, הודענו כל מיני הודעות גם בעיתונות – לא במודעות אלא בהודעות – אבל לצערנו יש לנו עוד קבוצה של ניצולי שואה בהם מטפלת הרשות לניצולי שואה במשרד האוצר.
יואל חסון: אם לומר דברים טובים, ואני אתחיל בדברים הטובים, הקבוצה של ניצולי השואה נכנסה שנתיים יותר מאוחר וחשבנו שאם זה האוצר, יעשו הכול כדי שיהיו פחות הוצאות אבל הופתענו לטובה כי שם יש אנשים המסורים לנושא והם מנסים לאתר את אלו שהם לא לקוחות שלנו.
יואל חסון: הביטוח הלאומי שאמור למצוא – אנשיו לא כאן – לא משקיע ולא רוצה להשקיע באיתור האנשים שזכאים לקבל את ההנחה.
משה גפני: יש לכם פניות לביטוח הלאומי?
יואל חסון: אנחנו בקשר שוטף אתם.
משה גפני: תוכלו לעדכן אותי?
משה גפני: ננסה לתווך על מנת לפתור את הבעיה הזאת.
עינב חשאי: לגבי ההסדר החדש, האחוז וחצי החדשים והנוספים, כבר היום באתר האינטרנט של חברת החשמל יש פרסום על העניין הזה.
עינב חשאי: כפי שאמרת, ביוני-יולי אנחנו נפנה לכל הלקוחות.
עינב חשאי: עדיין בסופו של דבר אנחנו תלויים במידע שאנחנו מקבלים מהביטוח הלאומי.
משה גפני: אנחנו כוועדה יותר אינטנסיביים בעניין הזה של ההנחות כדי שנוכל לממש את הצו הזה וכדי שאתם תוכלו לממש את מה שמופיע בחוק.
משה גפני: במצב הזה של מחירי חשמל כל כך גבוהים, לפחות נוכל לממש את ההנחות הללו.
משה גפני: אנחנו מוכנים להירתם לעניין הזה כדי לפתור את הבעיה ולהקל עליכם כדי שתוכלו לממש את ההנחות מול הביטוח הלאומי.
משה גפני: ניסינו להביא לכאן ברגע האחרון – אף על פי שהם לא קשורים לדיון הזה – את נציגת הביטוח הלאומי, אבל היא לא נמצאת.
משה גפני: כאמור, אנחנו כאן ואנחנו נשתדל לסייע בעניין.
עינב חשאי: אנחנו מבחינתנו נשמח מאוד לקבל כל עזרה.
משה גפני: תעדכנו אותנו.
משה גפני: תנסו לדבר אתם על העניין ואם תראו שזה לא הולך, אנחנו נתערב.
משה גפני: על פי רוב ההתערבות שלנו מועילה.
יואל חסון: אני רוצה לציין שבינואר השנה פרסמנו מודעה בעיתון בחמש שפות אבל לצערנו השינויים לא היו משמעותיים.
יואל חסון: היו אלינו הרבה פניות, מה שאנחנו קוראים פניות סרק, של אנשים שראו את המודעה, אנשים שיש להם קצבה מסוימת מביטוח לאומי אבל הם לא קשורים לקצבה שהביטוח הלאומי מכניס אותם לרשימה של הזכאים להנחה בחשמל.
יואל חסון: כל המודעה שפרסמנו כמעט ולא השפיע על הקטנת מספר הזכאים שמקבלים את ההנחה.
יואל חסון: זאת אומרת, נשארנו באותו סדר גודל של מעל ארבעים אלף אנשים שלא מקבלים את ההנחה.
משה גפני: אני מקווה שזה ייכנס למודעות, גם בעצם העובדה שאתם תשלחו את זה בהודעות לצרכנים.
משה גפני: גם אנחנו מצדנו נעשה את כל האפשרויות כדי להגיע למקסימום זכאים שיקבלו את ההנחות האלה משום שהמחירים הם מאוד מאוד גבוהים ואנשים לא עומדים בתשלום.
משה גפני: אנחנו מצביעים על צו הבלו על הדלק, על הסעיף הראשון שקראתי.
משה גפני: בעד אישור צו הבלו על הדלק (פטור והישבון) (הוראת שעה מס' 2) (תיקון), התשע"ב-2012 - פה אחד הצו אושר
משה גפני: על סדר היום אישור מוסדות ציבור לעניין סעיף 46 לפקודת מס הכנסה (רשימה מספר 08659212).
יהודה מונסנגו: בוקר טוב לכולם.
יהודה מונסנגו: אני מתכבד להציג רשימה שמספרה 08659212 המונה 56 מוסדות ציבור.
יהודה מונסנגו: הגופים האלה נבדקו על ידינו ונמצאו ראויים לקבלת הטבת המס הזאת.
יהודה מונסנגו: הם קיבלו את המלצת מנהל הרשות וקביעתו של שר האוצר.
יהודה מונסנגו: מה שנשאר זה לקבל את אישור הוועדה.
בנימין למקין: לכולם יש אישורים.
משה גפני: אנחנו מצביעים על אישור הרשימה.
משה גפני: בעד אישור הרשימה – פה אחד הרשימה אושרה
משה גפני: הסעיף האחרון בסדר היום – שינויים בתקציב לשנת 2012, מספר פנייה לוועדה 62-63.
משה גפני: בבקשה, משרד התיירות.
קרן שפר: הפנייה הזאת כוללת שני נושאים, הנושא הראשון זה העברה טכנית של מזומנים מסעיף 37 לסעיף 78.
קרן שפר: מה שקורה זה שהעברנו את תחום ההשקעות שלנו, שישב בסעיף 37, התקציב הרגיל, לתקציב הפיתוח וכיוון שמדובר בתקציב דו שנתי לא יכולנו לעשות את השילוב בבסיס, אז העברה טכנית של מזומנים.
קרן שפר: הנושא השני, במסגרת סיכום תקציב 2012-2011 משרד התיירות קיבל 200 מיליון ₪ עבור תמיכה במלונות, לפיתוח האחסון המלונאי, הפנייה הזאת בעצם כוללת את קבלת ה-200 מיליון ₪ האלה.
משה גפני: שאלות יש?
משה גפני: מי נגד.
משה גפני: הצבעה בעד פניות 62-63 - רוב הפניות אושרו פה אחד הפניות אושרו.
משה גפני: פנייה 64.
חן לב: צהריים טובים.
חן לב: הפנייה נועדה לתקצב את המשך הפעילות השוטפת ביחידת ממשל זמין במשרד האוצר.
משה גפני: מה הולכים לעשות עם הממשל הזמין הזה?
חן לב: ממשל זמין זו יחידה ש- - -
משה גפני: מה זה ממשל זמין אנחנו כבר יודעים, אבל מה זה 13 המיליון האלה?
חן לב: המשך הפעילות השוטפת בממשל זמין.
משה גפני: הצבעה בעד פנייה 64 - רוב הפנייה אושרה פה אחד הפנייה אושרה.
משה גפני: 78.
שרית ארד: חלק מההעברה התקציבית שלנו אלה טעויות שהיו והחלק הארי הוא בגין העברה תקציבית לחקר ימים ואגמים ולמכון הגיאו פיזי, שבעצם יש החלטת ממשלה לאחד אותם והתקציב אצלנו, אז ביקשנו להעביר- - -
שרית ארד: הכסף בבסיס התקציב, אלה פשוט יחידות שהן חברות ממשלתיות ולכן אנחנו העברנו, זה טכני, העברה מתקנה לתקנה.
משה גפני: אני לא מבין את הפנייה הזאת.
משה גפני: מספר 1 זה מימוש החלטת הממשלה מיום ה-13 בינואר 2011 - נושא יציבות תשתיות ים המלח.
שרית ארד: נכון, זו החלטת ממשלה, בזה אין שום בעיה.
משה גפני: 1,350,000.
שרית ארד: נכון.
משה גפני: מימון מחקרים במכון האדמה והים, כמה כסף?
אברהם מיכאלי: אני מבין שזה הכול יחד, לא?
משה גפני: מה זה, מעבירים פה 20 מיליון שקל לאמרכלות של משרד האנרגיה והמים.
שרית ארד: לא, 20 מיליון שקל עובר מתקנה שהייתה בשיא כוח אדם לתקנה ייעודית לחקר ימים ואגמים.
משה גפני: זה לאמרכלות של המשרד.
שרית ארד: כן.
משה גפני: 20 מיליון שקל, את רוצה שנאשר את זה ככה?
שרית ארד: אז הסברתי בדיוק מה קרה.
משה גפני: בסדר, אבל מה זה 20 מיליון שקל לאמרכלות?
שמואל ציטרובלט: האם אפשר להעיר בעניין הזה?
שמואל ציטרובלט: אני הייתי בעבר סגן מנהל המכון הגיאולוגי, אני כרגע עוזר לשר בני בגין והייתי יחד איתו האיש שהקים את מינהל המחקר למדעי האדמה והים.
שמואל ציטרובלט: אנחנו נמצאים במהלך השנתיים האחרונות בתהליך של העברת חקר הימים והאגמיים והסיסמולוגיה אל המינהל, אל הגוף הממשלתי.
שמואל ציטרובלט: אנחנו למעשה נמצאים בשלב האחרון, הפרטים לעניין העברת כוח האדם נסגרים מול ההסתדרות, עד שהעסק הזה ייגמר סופית למעשה הכסף שמתוקצב וקיים במינהל המחקר למדעי האדמה עובר לאותם גופים דרך עניין של קניית שירותים מהם, ימיים או סיסמיים מהמכון הסייסמולוגי, ולכן העניין הוא טכני בלבד.
משה גפני: מה טכני?
משה גפני: העובדים עוברים למשרד האנרכגיה והמים.
שמואל ציטרובלט: בשלב זה הם עדיין לא עברו.
משה גפני: אבל מעבירים 20 מיליון שקל למשרד האנרגיה והמים.
אברהם מיכאלי: אני מציע לעשות בירור.
שרית ארד: לא, לא.
משה גפני: לא מה?
אברהם מיכאלי: מה לא? 20 מיליון שקל, ככה?
משה גפני: ולאמרכלות.
שמואל ציטרובלט: 20 המיליון שקל עוברים לתקציב קניית שירותים שהם חלק מתקציב האמרכלות של המינהל ומשם זה עובר בהסכם שנחתם עם חקר ימים ואגמים, זה 20 מיליון ו-9 מיליון עם הסיסמולוגיה, כדי לאפשר את הפעילות שלהם.
אורי אריאל: אתם עקבתם אחרי הרעש שהיה בעקבות החלטה על מיגרון?
שמואל ציטרובלט: על זה אני מנוע מלדבר.
אורי אריאל: לא חשוב, חשבתי שהשר בגין - - -
משה גפני: אנחנו נרצה יותר פרטים.
שרית ארד: איזה פרטים אתה צריך?
משה גפני: כמה עובדים עוברים, מה?
שרית ארד: אני יכולה לתת לך את כל הפרטים.
שרית ארד: בינואר 2009 הייתה החלטת ממשלה להקים גוף, יחידת סמך של משרד התשתיות הלאומיות, שייקרא מינהל המחקר למדעי האדמה והים.
משה גפני: את זה אמרת, אני שואל כמה עובדים עוברים?
שרית ארד: המינהל הזה מושתת על המכון הגיאולוגי שהוא מאז ומעולם הייתה יחידת סמך, 35 עובדים עוברים מהיחידה הסיסמית למדינה ו-100 עובדים עוברים מחי"א (חקר ימים ואגמים) למדינה.
שרית ארד: סך הכול, כל מינהל המחקר למדעי האדמה והים, יהיו 241 עובדים ועוד 2 בני מיעוטים.
שמואל ציטרובלט: זה 243 עובדים.
שכיב מוראד שנאן: בתוך ה-241 רק 2 בני מיעוטים?
שרית ארד: זו כרגע החלטת הממשלה.
שמואל ציטרובלט: לא, אלה שתי משרות מיוחדות שקיבלנו, זה במכון הגיאולוגי.
שכיב מוראד שנאן: כמה בני מיעוטים יש ב-241?
שכיב מוראד שנאן: יש 10% לפחות?
שרית ארד: יש, כן.
שמואל ציטרובלט: בחקר ימים ואגמים יטש גם בני מיעוטים, בסיסמולוגיה אינני יודע.
משה גפני: אז למה יש שתי משרות של בני מיעוטים, אם יש בתוך ה-241?
שמואל ציטרובלט: זה פשוט הוחלט, זה מה שהיה.
שמואל ציטרובלט: אני הייתי במכון הגיאולוגי, קלטנו שתי משרות שם, אינני יודע בחקר ימים ואגמים ובסיסמולוגיה, אני לא רוצה לתת לך מידע ש- - -
משה גפני: נצביע בעד ואני אגיש רוויזיה ונקבל- - -
שכיב מוראד שנאן: אני מצביע נגד.
משה גפני: אז אני לא מצביע.
משה גפני: נמתין עם זה לשבוע הבא.
שמואל ציטרובלט: ההצבעה נגד- - -
משה גפני: תודה, מצטער, אני כבר לא- - -
שמואל ציטרובלט: לא, את המשמעות.
שרית ארד: אני עוד רוצה לומר משהו.
שרית ארד: אני חייבת להעיר פה משהו, אני לא מבינה מה הקשר בין מה שאתה מ- - -
שכיב מוראד שנאן: לא, יש פה עניין של עובדים ואמרכלות ו- - -
שרית ארד: אבל העובדים כרגע- - -
שכיב מוראד שנאן: ויש גם החלטות ממשלה אחרות שצריך לקיים אותן והשאלה אם זה מקוים פה, כן או לא.
שרית ארד: אני חייבת שנייה להגיד משהו.
שרית ארד: העובדים עדיין לא נקלטו, הפעילות, התקציב כביכול נקלט כבר ב-1.1.2010- - -
משה גפני: את עובדת משרד האנרגיה והמים?
שרית ארד: אני סגנית חשבת, אני עובדת בחשב הכללי.
משה גפני: אוקי, אבל במשרד האנרגיה.
שרית ארד: לא, לא, בלתי אפשרי.
משה גפני: בלתי אפשרי?
שרית ארד: אני אומר גם למה.
שרית ארד: אפשר להגיד למה?
שרית ארד: למה?
משה גפני: בגלל שזה נדחה לשבוע הבא.
משה גפני: חבר ועדה מבקש לדחות את ההצבעה, אז אני דוחה.
שרית ארד: אבל מאיזה סיבה?
משה גפני: מסיבה שאנחנו רוצים פרטים.
שרית ארד: פרטים על מה?
שרית ארד: אני יכולה לספק את כל הפרטים.
משה גפני: בסדר, אני רוצה לדעת כמה עובדים בני מיעוטים יש, אני רוצה לדעת לגבי ההסכם הזה.
משה גפני: שהמנכ"ל ידבר איתי, שיגיד, אני אמסור את הפרטים לחברי הוועדה.
משה גפני: אני לא מאשרים פה מה שהממשלה מקבלת החלטה מבלי שאנחנו יודעים את מלוא הפרטים.
משה גפני: חבר ועדה, אני מכבד את כל חברי הוועדה, יש לו שאלות, הוא אומר 'אני אצביע נגד', אני לא מביא את זה להצבעה, אפילו שיכול להיות שיש לנו רוב.
משה גפני: אני לא משתמש ברוב בוועדה, על פי רוב.
שרית ארד: אפשר לאשר את זה ואני אעביר לו רשימה?
שרית ארד: זה מקובל עליך?
משה גפני: אתה מסכים להגיש רוויזיה?
משה גפני: זה תלוי בך.
שכיב מוראד שנאן: אין בעיה.
משה גפני: הצבעה בעד פנייה 78 - רוב אושר פה אחד הפניות אושרו.
משה גפני: אני מגיש רוויזיה, אני מבקש את מלוא הפרטים מהמנכ"ל ולמסור גם לו, או שאפשר למסור לי ואני אדווח לו, אני מבקש את מלוא הפרטים.
משה גפני: אני הגשתי רוויזיה.
משה גפני: הצלחת לשכנע ועדה קשה בכנסת.
משה גפני: מספר פנייה 105.
אמיר רשף: הפנייה נועדה לתקצב תכנון ובינוי של פרויקטים של הדיור הממשלתי, ביניהם הקמת בניין ג'נרי 2, זה בניין משרדים חדש.
אמיר רשף: זה סמוך לבניין ג'נרי במשרד- - -
משה גפני: מה אתם רוצים לעשות שם?
אמיר רשף: להקים בניין משרדים.
משה גפני: כדי שיהיה ויכוח בין עוד משרדים?
משה גפני: איזה בניין?
אמיר רשף: הרעיון הוא לרכז משרדים אחרים שנמצאים בירושלים, או יחידות ממשלתיות שנמצאות בתל אביב, למשל הגנת הסביבה שנמצא בקרית שאול.
אמיר רשף: למשל מינהל מקרקעי ישראל זו אחת האופציות שעומדות על הפרק.
אמיר רשף: יש הרבה משרדי ממשלה ש- - -
משה גפני: הצבעה פנייה מספר 105 - רוב הפנייה אושרה פה אחד.
משה גפני: 107-106.
אמיר רשף: הפנייה נועדה לתקצוב של 5 מיליון שקל למשרד הרווחה מהרשות לניצולי שואה לצורך תכנית לסיוע לניצולי שואה ברשויות המקומיות, לפי קריטריונים של משרד הרווחה.
משה גפני: הצבעה פניות מספר 107-106 - רוב הפנייה אושרה פה אחד.
משה גפני: 112.
משה גפני: עוד הפעם ממשל זמין?
חן לב: שוב שלום.
חן לב: הפנייה נועדה לתקצב 5 מיליון ו-750,000 שקלים במזומן ובהרשאה להתחייב לצורך הקמת גורם מאשר בממשל זמין עבור פרויקט תעודת הזהות החכמה שמתקיים ברשות האוכלוסין.
משה גפני: מה זה תעודת זהות חכמה עכשיו פתאום?
חן לב: רשות האוכלוסין עובדת מזה מספר שנים על הנפקת תעודת זהות חדשה.
אברהם מיכאלי: עצרנו את זה בינתיים.
חן לב: במקביל מתקיים בממשל זמין פרויקט משלים שמטרתו הוספת רכיב תוכנה נוסף על תעודות הזהות שיאפשר אספקת שירותים לכלל האזרחים בצורה שתאפשר לזהות אותם מרחוק בצורה ודאית יותר.
משה גפני: הצבעה פנייה מספר 112 - רוב הפנייה אושרה פה אחד.
משה גפני: 115-114.
אמיר רשף: הפנייה נועדה להעברת תקציב של 11,775 אלפי ₪ ממשרד ראש הממשלה למשרד הרווחה לצורך תכנית לטיפול בנפגעות תקיפה מינית בהתאם לסיכום בין משרדי.
משה גפני: הצבעה פניות מספר 115-114 - רוב הפנייה אושרה פה אחד.
משה גפני: 117-116.
משה גפני: אין פה אף אחד.
משה גפני: 118 עד 120.
יובל שטייניץ: הפנייה נועדה להעביר 42 מיליון ₪ בהרשאה להתחייב ליישום תכנית התמיכות במרכז ההשקעות למשרדים שיפחיתו את פליטות הגז בהתאם להחלטת הממשלה, מספר 2508.
יובל שטייניץ: כמו כן יש פה 900,000 שקל תכנית עתידים לתעשייה שזה סבסוד סטודנטים בפריפריה שמתחייבים אחרי זה לעבוד בתעשייה וכמו כן יש פה שינוי פנימי של 40 מיליון שקל למימון הרשאות עבר במסלול תעסוקה, זה תשלומים עבור הרשאות עבר שאושרו בעבר ועכשיו הם התשלומים בפועל.
משה גפני: איזה מסלול תעסוקה?
משה גפני: זה מיעוטים או מה?
יובל שטייניץ: זה כל מסלולי התעסוקה שאושרו שבעבר, אלה התשלומים בפועל שעכשיו משלמים להם.
משה גפני: זה מתווסף ל-100 מיליון שהעברנו?
יובל שטייניץ: ה-100 מיליון זה הרשאה להתחייב, זה דברים חדשים, אלה הרשאות עבר שקיבלו בעבר אישור ועכשיו- - -
משה גפני: שבינתיים עוד לא קיבלו את הכסף ועכשיו הם יקבלו?
יובל שטייניץ: לא, זה במסלול הצפון, זה על אישורים שהיו לפני כן.
משה גפני: הצבעה פניות מספר 120-118 - רוב הפניות אושרו פה אחד.
משה גפני: 121.
עמית סדן: הפנייה נועדה לתקצוב של 16 מיליון ו-9,000 שקלים עבור תפעול מודל רב תחומי לטיפול ברשויות מקומיות, תקצוב של 10 מיליון ו-750,000 ₪ בהשתתפות משרד ראש הממשלה עבור סיוע למנהלת תנופה ותקצוב של 2 מיליון ₪ עבור מענקים לוועד המקומי חברון.
משה גפני: הצבעה פנייה מספר 121 - רוב הפנייה אושרה פה אחד.
משה גפני: 123-122.
אמיר רשף: הפנייה נועדה לתקצב 13 תקנים עבור הווד"לים (ועדות דיור לאומיות), 7 תקנים עבור הרפורמה בתכנון ובנייה ו-5 מיליון ₪ עבור יועצים לווד"לים כדי לאפשר לוועדות האלה לעבוד ולאשר תכניות מגורים.
משה גפני: הצבעה פניות מספר 123-122 - רוב הפניות אושרו פה אחד.
משה גפני: 125-124.
עמית סדן: הפנייה נועדה להעברת 48 תקני חודשי עבודה בלתי צמיתה ו-416,000 שקלים מרשות האוכלוסין וההגירה למשרד הפנים, בהתאם לסיכום בין המשרדים.
משה גפני: הצבעה פניות מספר 125-124 - רוב הפניות אושרו פה אחד.
משה גפני: 126.
אמיר רשף: הפנייה נועדה לתגבר שירותי ייעוץ והפריה במשרד לשירותי דת בסך 1,770 אלפי ₪.
משה גפני: הצבעה פנייה מספר 126- רוב הפנייה אושרה פה אחד.
משה גפני: תגיד לשר מרגי שאני העברתי לו ולא עשיתי בעיות.
משה גפני: 128-127.
עמית סדן: הפנייה נועדה לביצוע השינויים הבאים; אחד זה תקצוב של 8,821,000 שקלים בהרשאה להתחייב עבור הפעילות לאגף לעדות לא יהודיות, 44 תקני שיא כוח אדם עבור קליטת אנשי דת דרוזים כעובדי מדינה, העברת סך של 5,300,000 שקלים מתקציב סעיף 18 לתקציבי פיתוח של בני מיעוטים בהתאם להחלטות ממשלה בנושא.
שכיב מוראד שנאן: יש פרטים?
שכיב מוראד שנאן: אפשר לקבל פירוט של הדבר הזה?
עמית סדן: של איזה סעיף?
שכיב מוראד שנאן: כל ארבעת הסעיפים.
משה גפני: לגבי ה-44 אני אתן לך פירוט, 44 תקני שיא כוח אדם, היה דיון בוועדת הכספים, אני כדרכי, שאני דואג גם לדרוזים, לא רק, אני גם השוויתי את מעמד הקאדים בכל הרשויות השיפוטיות, מה שלא היה מאז קודם המדינה.
משה גפני: הייתה החלטה שלנו לקלוט את האימאמים הדרוזים בשירות המדינה, היה מדובר על 43 תקנים, האמת היא שעבר קצת יותר מדי זמן וזאת הייתה ההחלטה של הוועדה, התקצוב שמועבר עכשיו זה ל-44 אלה, נכון?
עמית סדן: כן, זה גם עבר שנה שעברה, אותה פנייה בדיוק.
משה גפני: אז למה אתם מבקשים עכשיו שוב להעביר?
עמית סדן: לא, זה לא היה בבסיס התקציב של 2011-12, אז ב-2011 העברנו על שינוייו, ב-2012 זה לא נכנס לבסיס כי לא היו שינויים בבסיס.
משה גפני: זו ההחלטה שלנו.
שכיב מוראד שנאן: מה שמפריע לי בכל זה, יש תקנים ויש הכול ולמה זה לא צבוע באופן- - -
משה גפני: כי עדיין לא היה אישור תקציב.
עמית סדן: בתקציב 2013 זה ייכנס לבסיס.
משה גפני: מכיוון שהכנסת קיבלה החלטה על תקציב דו שנתי, בניגוד לדעתי, היה צריך לשנות את זה ואי אפשר לשנות את זה בגלל שעדיין אין תקציב, אז נתנו אישור לשנת- - -
אורי אריאל: מה בניגוד?
אורי אריאל: אתה הצבעת בעד.
משה גפני: בקריאה הראשונה הצבעתי נגד, אחרי זה ראיתי מה שאתם עושים לי פה- - -
אברהם מיכאלי: יש הבדל בין להתנגד לבין להצביע.
אורי אריאל: טוב, בסדר, היית נגד.
שכיב מוראד שנאן: על הסעיף הראשון, ה-44, אני חותם בעשר אצבעות, מה זה הסעיף הראשון?
עמית סדן: הסעיף הראשון זה האגף לעדות לא יהודיות עושה עבודות פיתוח של מבני דת ובתי עלמין של עדות לא יהודיות, יש גם תקציב שוטף מזומן, אנחנו נתנו להם פה הרשאה להתחייב כדי שהם יוכלו לעשות עבודות פיתוח שנמשכות מספר שנים.
שכיב מוראד שנאן: איך זה מתחלק, לאן זה הולך?
עמית סדן: זה מתחלק על פה קריטריונים של משרד הפנים לפי צרכים, לפי סדרי העדיפויות שהם יוצרים לפי המצב של מבני הדת ובתי העלמין.
שכיב מוראד שנאן: יש לך את הקריטריונים?
עמית סדן: אין לי עליי, אני יכול לברר- - -
שכיב מוראד שנאן: אפשר להחריג את ההצבעה, אדוני היושב ראש?
משה גפני: לא, אין דבר כזה, אלא אם כן הם מפרידים.
משה גפני: לגבי מה אתה רוצה להחריג?
שכיב מוראד שנאן: סעיף 1, שנבין לאן הולך הכסף.
עמית סדן: אני יכול להביא לך את הנתונים עוד היום, לבקש ממשרד הפנים להעביר לך את הנתונים.
משה גפני: אני לא מציע לך לעכב את זה, אני מציע ש- - -
שכיב מוראד שנאן: לא, אני לא רוצה לעכב.
משה גפני: אני מציע ככה, אני מציע שנעביר את זה ואתה מתחייב עוד היום להעביר לו את הפירוט.
עמית סדן: אני אבקש ממשרד הפנים עוד היום- - -
שכיב מוראד שנאן: אני רוצה את הפירוט.
עמית סדן: אני אומר, אני אבקש ממשרד הפנים עוד היום, אם הוא לא יהיה במשרד, לא יודע מה, אני לא רוצה לתת פה- - -
שכיב מוראד שנאן: אם לא היום, אז מחר זה בסדר?
עמית סדן: כן, אני אדבר איתו.
עמית סדן: אם יהיו בעיות, אני אשלח הודעה לוועדה ש- - - אני לא יודע מה קורה עם הבן אדם שאחראי על זה.
אורי אריאל: אני מבקש שתעבירו את זה גם אליי, בסדר?
עמית סדן: אני אעביר את זה לוועדה.
אורי אריאל: תעבירו לוועדה.
אורי אריאל: טמיר, תעביר לי, בסדר?
טמיר כהן: כשיגיע, בשמחה, אין שום בעיה.
משה גפני: הצבעה פניות מספר 128-127 - רוב הפניות אושרו פה אחד.
משה גפני: 130-129.
חביב קטן: הפנייה התקציבית נועדה להעברת 19,350,000 ₪ ממשרד ראש הממשלה, 4 מיליון ₪ לרשות העתיקות, 9,450 למועצה לשימור אתרים, 5.5 מיליון לבית התפוצות ליד בן צבי ו-1,200 מיליון לנושא מורשת- - - כמו כן יש גם שינויים פנימיים בתקציב המשרד.
אורי אריאל: אתה יכול להגיד מה זה 4 מיליון, למה זה הולך ברשות העתיקות?
חביב קטן: כן, בוודאי, 3.5 מיליון ₪ הולכים לפרויקטים מול רשות העתיקות, של אום אל אומדן, אמץ אתר, בית הכנסת עדס והארכיון המנדטורי של רשות העתיקות ו-500,000 ₪ הולכים לבדיקת אתרי מורשת ותרבות לצורך חיזוקם מרעידות אדמה.
אברהם מיכאלי: מה עם בתי כנסת?
אברהם מיכאלי: למה מורשת לא שומרת על בתי כנסת?
חביב קטן: יש, בית כנסת עדס מופיע שם ברשות העתיקות.
אברהם מיכאלי: לא, יש מקומות ש- - - עיריית תל אביב הורסת בתי כנסת והם לא מפעילים את השיניים שלהם.
אברהם מיכאלי: יש בית כנסת שעומד להיהרס בעוד שבוע.
אברהם מיכאלי: פנינו אליהם לעזרה והם לא עזרו, בינתיים דיבורים דיבורים דיבורים, בינתיים בית הכנסת ייהרס.
חביב קטן: אני אוכל בשמחה לברר, אבל- - -
אברהם מיכאלי: לא, צריך לא רק לברר, לפני שאנחנו מאשרים להם כספים, שיגלו את השיניים שלהם, אחרת השארנו אותם על הנייר.
אברהם מיכאלי: עיריית תל אביב לא רוצה להתערב, למה?
אברהם מיכאלי: הם אומרים 'זה לא נוגע להם', מה זה לא נוגע להם?
חביב קטן: אני מוכן לבקש מהגוף שיבדוק שוב את כל הנושא הזה.
חביב קטן: אם תעבירו אליי פרטים, נוכל לבקש מהגוף לבדוק את הנושא.
אברהם מיכאלי: אדוני היושב ראש, יש לי בקשה, אנחנו מתבקשים לאשר להם תקציב, אני מכבד את הגוף של אתר לשימורי מורשת.
אברהם מיכאלי: נתקלנו לאחרונה בכמה הריסות בתי כנסת עתיקים, לא בית כנסת שמישהו קם פיראטי ובנה את זה וזה הגוף שצריך להגן על בתי הכנסת ולצערי אין חוק חדיש אחר.
אברהם מיכאלי: אני רוצה שהם ידווחו לוועדה מה הם עושים בשביל לשמור על אתרי מורשת, לא רק כל מיני- - -
קריאה: זה לא אתרי מורשת פה.
אברהם מיכאלי: כן, כתוב פה, מה לא?
חביב קטן: אני חושב שאתם מתבלבלים, יש רשות העתיקות, אנחנו מדברים על רשות העתיקות ו- - -
אברהם מיכאלי: המועצה לשימור אתרים, מי זה?
אברהם מיכאלי: זה הם.
כלנית שמיר: לא, רשות העתיקות מטפלת במבנים של עד 1700- - -
משה גפני: יש פה 4 מיליון ₪ לפרויקטים בשיתוף רשות העתיקות.
כלנית שמיר: רשות העתיקות מטפלת במבנים שהוקמו עד 1700.
משה גפני: מה זה פרויקטים בשיתוף רשות העתיקות?
חביב קטן: זה פרויקט אום אל אומדן, פרויקט אמץ אתר, בית הכנסת עדס והארכיון המנדטורי של רשות העתיקות, צריך לתקצב את כל הפרויקטים הנ"ל ועוד 500,000 ₪ לבדיקת אתרי מורשת ותרבות לצורך חיזוקם מרעידות אדמה.
אברהם מיכאלי: אם זה 1700 אני לא יכול לבקש מכם משהו מלפני 100 שנה, זה כבר 1900.
אורי אריאל: אבל זה בסדר, אתה שואל על הסעיף השני, או מה?
אברהם מיכאלי: אני שואל, איפה שיש תקציב אתר שימורי מורשת, הם אומרים 1700, אין לי מה לתת לך תשובה.
אורי אריאל: אי אפשר, זה לא שייך לארכיאולוגיה, זה לא שייך לרשות העתיקות.
אורי אריאל: יש לו מנדט להתעסק בדברים באמת עתיקים, לא בכל דבר שהוא בן 100 או 200, זה לא נחשב לעתיקה, לפי החוק.
אורי אריאל: כן, אמרתי בסדר?
חביב קטן: אמרת בסדר גמור.
משה גפני: מה זה העברת 5.5 מיליון לבית התפוצות ויד בן צבי להפקת פסטיבלים בנושא יהדות התפוצות ומחקרים?
אורי אריאל: זה כל עדה מבקשת מה שהיא רוצה ו- - -
משה גפני: רגע, עברת למשרד התרבות?
אורי אריאל: נניח שאתה מבקש פסטיבל מקוואות, נאשר לך.
משה גפני: מי יודע להסביר?
כלנית שמיר: יש פסטיבל של יהדות התפוצות, שנה שעברה זה התקיים בנתניה באמצעות בית התפוצות, השנה זה יתקיים- - -
משה גפני: מה זה הפסטיבל, מה עושים שם?
כלנית שמיר: בזמנו זה היה בסוכות, נבנו כמה דגמים של סוכות- - -
משה גפני: ומה הכסף הזה, מה הולכים לבנות?
משה גפני: דגמים של מצות?
כלנית שמיר: לא, זה גם יהיה בסוכות ויש עוד אחד, זה יהיה- - -
משה גפני: איפה זה יהיה?
כלנית שמיר: נתניה ואשדוד, זו פעולה משותפת- - -
משה גפני: למה דווקא נתניה ואשדוד?
משה גפני: למה לא עושים באור עקיבא?
כלנית שמיר: זו פעולה משותפת עם המשרד לענייני תפוצות שהם אלה שמבקשים להעביר- - -
משה גפני: אבל למה דווקא נתניה?
משה גפני: אני בעד נתניה, ראש העיר- - - אבל למה זה נקבע ככה?
משה גפני: למה לא עושים את זה בחדרה, בכפר סבא?
כלנית שמיר: ועדת ההיגוי של משרד התפוצות ישבה עם אנשי בית התפוצות וזה מה שהוחלט על ידם.
אורי אריאל: גפני, אני חושב שהבנת.
אורי אריאל: אתה ממלט אותנו מניקיונות פסח?
משה גפני: הצבעה פניות מספר 130-129 - רוב הפניות אושרו פה אחד.
עמית סדן: הפנייה נועדה להעברת 220,000 ₪ בהוצאה ושני תקני שיא כוח אדם ממשרד הפנים לרשות האוכלוסין וההגירה בהתאם לסיכום בין המשרדים.
משה גפני: למה זה מיועד, מה אלה שני התקנים?
עמית סדן: זה מתחבר לפנייה קודמת שהעבירה גם תקנים.
עמית סדן: כאשר בוצעה הפרדה בין משרד הפנים לרשות האוכלוסין וההגירה נשארו שם כמה נושאים פתוחים וזה בעצם בא להסדיר את הנושאים הפתוחים של כוח האדם שנשאר במשרד הפנים ולא עבר לרשות האוכלוסין.
עמית סדן: זה לא העברה של תקנים בפועל.
שכיב מוראד שנאן: אני- - -
משה גפני: אנחנו נצביע ותגיש רוויזיה ותבקש את ההבהרות.
משה גפני: חבר הכנסת שנאן מבקש הבהרות לגבי העניין הזה.
משה גפני: אני לא אעכב את הפנייה, עוד יגידו שאני מעכב לש"ס העברות, סליחה, לאלי ישי- - -
שכיב מוראד שנאן: לא לש"ס, לשר אלי ישי במיוחד, בגלל סיבה- - -
אלכס מילר: אם תגיד אלי ישי נצביע ברוב, לא כדאי.
משה גפני: אנחנו נעביר את ההעברות ואתה תעביר לו את ההבהרות בעניין הזה.
משה גפני: מה אלה שני התקנים האלה?
משה גפני: רק שנדע.
עמית סדן: אני מסביר, אלה לא תקנים, זו לא העברה בפועל של- - -
משה גפני: אלה לא עובדים חדשים שמכניסים?
עמית סדן: זה לא עובדים חדשים, זו פשוט שבהפרדה היו תקנים שבסוף הוחלט שיישארו במשרד הפנים ותקנים שהוחלט שנשארים ברשות ההגירה וזה יצר פער בין תקצוב הבסיס לבין העבודה בפועל.
משה גפני: אתה רוצה רוויזיה?
משה גפני: הצבעה פניות מספר 117-116 - רוב הפניות אושרו.